คาดหุ้นสัปดาห์หน้ามีโอกาสปรับขึ้น
ศูนย์กสิกรไทย คาด  สัปดาห์หน้าหุ้นไทยมีโอกาสปรับตัวขึ้น นักลงทุนคลายกังวลศก.โลก
26 ม.ค. 2556

ศูนย์กสิกรไทย คาด  สัปดาห์หน้าหุ้นไทยมีโอกาสปรับตัวขึ้น นักลงทุนคลายกังวลศก.โลก 
บริษัทหลักทรัพย์ (บล.) กสิกรไทย จำกัด และบริษัท ศูนย์วิจัยกสิกรไทย  คาดการณ์แนวโน้มดัชนีหุ้นไทยสัปดาห์หน้า (28 ม.ค.- 1 ก.พ. ) ว่า ดัชนีมีโอกาสที่จะปรับตัวขึ้น หลังนักลงทุนคลายความกังวลต่อภาวะเศรษฐกิจโลก ทั้งนี้ คงต้องจับตาการประชุม FOMC ในวันที่ 29-30 มกราคมนี้ รวมถึงการรายงานตัวเลขเศรษฐกิจสหรัฐที่สำคัญ อาทิ คำสั่งซื้อสินค้าคงทน ความเชื่อมั่นผู้บริโภค และจีดีพีไตรมาส 4/55 (เบื้องต้น) ทั้งนี้ บล.กสิกรไทย คาดว่า ดัชนีจะมีแนวรับที่ 1,427 และ 1,421 จุด ขณะที่แนวต้านคาดว่าจะอยู่ที่ 1,477 และ 1,509 จุด ตามลำดับ